กฎกระทรวงแบ่งส่วนราชการกรมการเปลี่ยนแปลงสภาพภูมิอากาศและสิ่งแวดล้อม กระทรวงทรัพยากรธรรมชาติและสิ่งแวดล้อม พ.ศ. 2566
ประกาศวันที่ 2023-08-18

content: กฎกระทรวง แบ่งส่วนราชการกรมการเปลี่ยนแปลงสภาพภูมิอากาศและสิ่งแวดล้อม กระทรวงทรัพยากรธรรมชาติและสิ่งแวดล้อม พ.ศ. ๒๕๖๖
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงแบ่งส่วนราชการกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม พ.ศ. ๒๕๕๕ (๒) กฎกระทรวงแบ่งส่วนราชการกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม (ฉบับที่ ๒) พ.ศ. ๒๕๖๕
sectionNo: 2
content: ข้อ ๒ ให้กรมการเปลี่ยนแปลงสภาพภูมิอากาศและสิ่งแวดล้อมมีภารกิจเกี่ยวกับการจัดการการเปลี่ยนแปลงสภาพภูมิอากาศและสิ่งแวดล้อมของประเทศ การดำเนินการตามพันธกรณีระหว่างประเทศ รวมทั้งประสานความร่วมมือกับหน่วยงานทั้งภายในประเทศและระหว่างประเทศด้านการจัดการการเปลี่ยนแปลงสภาพภูมิอากาศและสิ่งแวดล้อม
sectionNo: 2
content: เพื่อขับเคลื่อนการดำเนินงานด้านการเปลี่ยนแปลงสภาพภูมิอากาศของประเทศ โดยให้มีหน้าที่และอำนาจ ดังต่อไปนี้ (๑) เสนอแนะและจัดทำนโยบาย แผน และมาตรการ เกี่ยวกับการจัดการการเปลี่ยนแปลงสภาพภูมิอากาศของประเทศ การลดก๊าซเรือนกระจก และการปรับตัวต่อการเปลี่ยนแปลงสภาพภูมิอากาศ และขับเคลื่อนเพื่อนำไปสู่การปฏิบัติ
sectionNo: 2
content: (๒) ติดตาม ตรวจสอบ และประเมินผลการดำเนินงานตามนโยบาย แผน และมาตรการด้านการเปลี่ยนแปลงสภาพภูมิอากาศของประเทศ ประเมินความเสี่ยงและผลกระทบจากการเปลี่ยนแปลงสภาพภูมิอากาศ และจัดทำรายงานสถานการณ์ด้านการเปลี่ยนแปลงสภาพภูมิอากาศของประเทศ (๓)
sectionNo: 2
content: ดำเนินการตามพันธกรณีระหว่างประเทศที่เกี่ยวข้องกับการเปลี่ยนแปลงสภาพภูมิอากาศ และเสนอแนะแนวทางและท่าทีในการเจรจาความตกลงระหว่างประเทศที่เกี่ยวข้อง (๔) ประสานความร่วมมือระหว่างภาครัฐ ภาคเอกชน องค์กรระหว่างประเทศและต่างประเทศในการดำเนินการเกี่ยวกับการจัดการการเปลี่ยนแปลงสภาพภูมิอากาศของประเทศ (๕)
sectionNo: 2
content: รวบรวม จัดทำ และให้บริการข้อมูลและข้อสนเทศด้านการเปลี่ยนแปลงสภาพภูมิอากาศและสิ่งแวดล้อมด้วยเทคโนโลยีต่าง ๆ (๖) จัดทำบัญชีก๊าซเรือนกระจกของประเทศ และสนับสนุนการจัดทำบัญชีก๊าซเรือนกระจกในระดับพื้นที่ (๗) ส่งเสริม เผยแพร่ ประชาสัมพันธ์ พัฒนาศักยภาพ ส่งเสริมกลไกการบริหารจัดการสิ่งแวดล้อมเมือง
sectionNo: 2
content: สร้างเครือข่ายความร่วมมือ และส่งเสริมการมีส่วนร่วมของทุกภาคส่วน ให้พร้อมรับการเปลี่ยนแปลงสภาพภูมิอากาศและสิ่งแวดล้อม (๘) ศึกษา วิจัยและพัฒนา เทคโนโลยีการจัดการการเปลี่ยนแปลงสภาพภูมิอากาศและสิ่งแวดล้อม รวมทั้งถ่ายทอดองค์ความรู้และส่งเสริมการใช้เทคโนโลยีสะอาด
sectionNo: 2
content: และเป็นศูนย์ปฏิบัติการอ้างอิงด้านสิ่งแวดล้อม (๙) ปฏิบัติการอื่นใดตามที่กฎหมายกำหนดให้เป็นหน้าที่และอำนาจของกรม หรือตามที่รัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการกรมการเปลี่ยนแปลงสภาพภูมิอากาศและสิ่งแวดล้อม ดังต่อไปนี้ (๑) สำนักงานเลขานุการกรม (๒) กองขับเคลื่อนการปรับตัวต่อการเปลี่ยนแปลงสภาพภูมิอากาศ (๓) กองขับเคลื่อนการลดก๊าซเรือนกระจก (๔) กองยุทธศาสตร์และความร่วมมือระหว่างประเทศ (๕)
sectionNo: 3
content: กองส่งเสริมการมีส่วนร่วมต่อการเปลี่ยนแปลงสภาพภูมิอากาศและสิ่งแวดล้อม (๖) ศูนย์วิจัยการเปลี่ยนแปลงสภาพภูมิอากาศและสิ่งแวดล้อม
sectionNo: 4
content: ข้อ ๔ ในกรมการเปลี่ยนแปลงสภาพภูมิอากาศและสิ่งแวดล้อม ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในกรม และสนับสนุนการปฏิบัติงานของกรมรับผิดชอบงานขึ้นตรงต่ออธิบดี โดยมีหน้าที่และอำนาจ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน และการบัญชีของกรม (๒)
sectionNo: 4
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่อธิบดีมอบหมาย
sectionNo: 5
content: ข้อ ๕ ในกรมการเปลี่ยนแปลงสภาพภูมิอากาศและสิ่งแวดล้อม ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของกรมให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่ออธิบดี โดยมีหน้าที่และอำนาจ ดังต่อไปนี้ (๑)
sectionNo: 5
content: เสนอแนะและให้คำปรึกษาแก่อธิบดีเกี่ยวกับยุทธศาสตร์การพัฒนาระบบราชการภายในกรม (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในกรม (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในกรม (๔)
sectionNo: 5
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่อธิบดีมอบหมาย
sectionNo: 6
content: ข้อ ๖ สำนักงานเลขานุการกรม มีหน้าที่และอำนาจเกี่ยวกับการปฏิบัติราชการทั่วไปของกรมที่มิได้แยกให้เป็นหน้าที่ของกองหรือส่วนราชการใดโดยเฉพาะ หน้าที่และอำนาจดังกล่าวให้รวมถึง (๑) ดำเนินการเกี่ยวกับงานบริหารทั่วไป งานสารบรรณ งานช่วยอำนวยการ และงานเลขานุการของกรม (๒) ดำเนินการเกี่ยวกับงานกฎหมาย กฎ ระเบียบ
sectionNo: 6
content: และประกาศที่เกี่ยวข้อง งานนิติกรรมและสัญญา งานด้านคดีปกครอง คดีแพ่ง คดีอาญา คดีแพ่งเกี่ยวเนื่องกับคดีอาญา และงานคดีอื่น ๆ ตลอดจนการบังคับคดีต่าง ๆ ที่อยู่ในหน้าที่และอำนาจของกรม (๓) ดำเนินการเกี่ยวกับการจัดระบบงานและบริหารงานบุคคลของกรม (๔) ดำเนินการเกี่ยวกับการเงิน การบัญชี การงบประมาณ การพัสดุ
sectionNo: 6
content: อาคารสถานที่ และยานพาหนะของกรม (๕) ดำเนินการเกี่ยวกับแผนงานของกรม (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่อธิบดีมอบหมาย
sectionNo: 7
content: ข้อ ๗ กองขับเคลื่อนการปรับตัวต่อการเปลี่ยนแปลงสภาพภูมิอากาศ มีหน้าที่และอำนาจ ดังต่อไปนี้ (๑) เสนอแนะแผน มาตรการ และกลไกด้านการปรับตัวต่อการเปลี่ยนแปลงสภาพภูมิอากาศของประเทศ และขับเคลื่อนเพื่อนำไปสู่การปฏิบัติ (๒) จัดทำและพัฒนาแนวทางประเมินความเสี่ยงและผลกระทบจากการเปลี่ยนแปลงสภาพภูมิอากาศ
sectionNo: 7
content: รวมทั้งพัฒนาแผนที่ความเสี่ยงและดัชนีการปรับตัวต่อการเปลี่ยนแปลงสภาพภูมิอากาศ (๓) พัฒนาแนวทางการปรับตัวต่อการเปลี่ยนแปลงสภาพภูมิอากาศ และส่งเสริมการใช้แนวทางปฏิบัติที่ดี (๔) ติดตามและประเมินผลการดำเนินงานด้านการปรับตัวต่อการเปลี่ยนแปลงสภาพภูมิอากาศของประเทศ (๕)
sectionNo: 7
content: พัฒนาศักยภาพและขีดความสามารถของหน่วยงานที่เกี่ยวข้องในการปรับตัวต่อการเปลี่ยนแปลงสภาพภูมิอากาศและสิ่งแวดล้อม (๖) ส่งเสริมกระบวนการสิ่งแวดล้อมศึกษา การเปลี่ยนแปลงสภาพภูมิอากาศและสิ่งแวดล้อม ทั้งในและนอกระบบโรงเรียนและการศึกษาตลอดชีวิต (๗)
sectionNo: 7
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่อธิบดีมอบหมาย
sectionNo: 8
content: ข้อ ๘ กองขับเคลื่อนการลดก๊าซเรือนกระจก มีหน้าที่และอำนาจ ดังต่อไปนี้ (๑) เสนอแนะแผน มาตรการ และกลไกด้านการลดก๊าซเรือนกระจกของประเทศ และขับเคลื่อนเพื่อนำไปสู่การปฏิบัติ (๒) จัดทำและปรับปรุงบัญชีก๊าซเรือนกระจกแห่งชาติและบัญชีการถ่ายโอนคาร์บอนเครดิตระหว่างประเทศ (๓)
sectionNo: 8
content: พัฒนาศักยภาพและขีดความสามารถของหน่วยงานที่เกี่ยวข้องในการลดก๊าซเรือนกระจก และในการประเมินการปล่อยและการกักเก็บก๊าซเรือนกระจกในรายสาขาและระดับพื้นที่ (๔) พัฒนาระบบการตรวจวัด รายงาน และทวนสอบ และวิธีการคำนวณการลดก๊าซเรือนกระจกของประเทศ (๕) ติดตามและประเมินผลการลดก๊าซเรือนกระจกของประเทศ (๖)
sectionNo: 8
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่อธิบดีมอบหมาย
sectionNo: 9
content: ข้อ ๙ กองยุทธศาสตร์และความร่วมมือระหว่างประเทศ มีหน้าที่และอำนาจ ดังต่อไปนี้ (๑) เสนอแนะและจัดทำนโยบาย แผน และมาตรการ เกี่ยวกับการจัดการการเปลี่ยนแปลงสภาพภูมิอากาศในภาพรวมของประเทศ และขับเคลื่อนเพื่อนำไปสู่การปฏิบัติ (๒) ประสานการอนุวัติและติดตามการดำเนินงานตามพันธกรณีของอนุสัญญา พิธีสาร
sectionNo: 9
content: และความตกลงระหว่างประเทศ ที่เกี่ยวข้องกับการเปลี่ยนแปลงสภาพภูมิอากาศ รวมทั้งจัดทำแนวทางและท่าทีในการเจรจาที่เกี่ยวข้อง (๓) ติดตาม ตรวจสอบ และประเมินผลการดำเนินงานตามนโยบาย แผน และมาตรการด้านการเปลี่ยนแปลงสภาพภูมิอากาศของประเทศ รวมทั้งจัดทำรายงานสถานการณ์ด้านการเปลี่ยนแปลงสภาพภูมิอากาศของประเทศ
sectionNo: 9
content: และรายงานข้อมูลตามพันธกรณีระหว่างประเทศ (๔) พัฒนาและบริหารจัดการฐานข้อมูลกลางด้านการเปลี่ยนแปลงสภาพภูมิอากาศของประเทศ รวมทั้งให้บริการและพัฒนาระบบเทคโนโลยีสารสนเทศของกรม (๕) ปฏิบัติงานในฐานะฝ่ายเลขานุการของคณะกรรมการนโยบายการเปลี่ยนแปลงสภาพภูมิอากาศแห่งชาติ (๖)
sectionNo: 9
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่อธิบดีมอบหมาย
sectionNo: 10
content: ข้อ ๑๐ กองส่งเสริมการมีส่วนร่วมต่อการเปลี่ยนแปลงสภาพภูมิอากาศและสิ่งแวดล้อม มีหน้าที่และอำนาจ ดังต่อไปนี้ (๑) เสนอแนะและจัดทำนโยบายและแผนการส่งเสริมการมีส่วนร่วมของประชาชนในการดำเนินงานด้านการเปลี่ยนแปลงสภาพภูมิอากาศและสิ่งแวดล้อม (๒) ส่งเสริมการรวมตัวเป็นกลุ่มองค์กรทางด้านสิ่งแวดล้อม
sectionNo: 10
content: และการสร้างเครือข่ายด้านสิ่งแวดล้อมขององค์กรเอกชน อาสาสมัครสิ่งแวดล้อม เด็กและเยาวชน ตลอดจนให้ความช่วยเหลือทางวิชาการและกฎหมายในการปฏิบัติงาน (๓) ส่งเสริมการมีส่วนร่วมของประชาชนและชุมชนในการขับเคลื่อนการจัดการการเปลี่ยนแปลงสภาพภูมิอากาศ และการสงวน บำรุงรักษาและใช้ประโยชน์จากทรัพยากรธรรมชาติ
sectionNo: 10
content: สิ่งแวดล้อม และความหลากหลายทางชีวภาพอย่างสมดุล (๔) ขึ้นทะเบียน เพิกถอนการขึ้นทะเบียน รวมทั้งติดตามและประเมินผลการดำเนินงานขององค์กรเอกชนด้านการคุ้มครองสิ่งแวดล้อมและอนุรักษ์ทรัพยากรธรรมชาติ (๕) ให้คำปรึกษา เสนอแนะข้อมูลทางวิชาการ พัฒนากลไก
sectionNo: 10
content: เสริมศักยภาพให้แก่องค์กรปกครองส่วนท้องถิ่นในการจัดการสิ่งแวดล้อมเมืองให้พร้อมรับการเปลี่ยนแปลงสภาพภูมิอากาศ (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่อธิบดีมอบหมาย
sectionNo: 11
content: ข้อ ๑๑ ศูนย์วิจัยการเปลี่ยนแปลงสภาพภูมิอากาศและสิ่งแวดล้อม มีหน้าที่และอำนาจ ดังต่อไปนี้ (๑) เสนอแนะกรอบและแผนงานวิจัยด้านการเปลี่ยนแปลงสภาพภูมิอากาศในภาพรวมของประเทศ (๒) ศึกษา วิจัย พัฒนา และถ่ายทอดเทคโนโลยีและนวัตกรรมด้านการจัดการการเปลี่ยนแปลงสภาพภูมิอากาศและสิ่งแวดล้อม (๓) ศึกษา วิเคราะห์ วิจัย
sectionNo: 11
content: และแลกเปลี่ยนข้อมูล องค์ความรู้ เทคโนโลยี นวัตกรรมด้านการเปลี่ยนแปลงสภาพภูมิอากาศและสิ่งแวดล้อมภายในประเทศ ต่างประเทศ และองค์การระหว่างประเทศ (๔) วิจัยและพัฒนาวิธีการตรวจสอบ การวิเคราะห์ตัวอย่างสิ่งแวดล้อม และการเปลี่ยนแปลงสภาพภูมิอากาศ รวมทั้งผลิตตัวอย่างมาตรฐานสำหรับใช้อ้างอิง (๕)
sectionNo: 11
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่อธิบดีมอบหมาย
content: ให้ไว้ ณ วันที่ ๑๗ สิงหาคม พ.ศ. ๒๕๖๖ วราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มีการปรับปรุงโครงสร้างหน่วยงานรองรับภารกิจด้านการเปลี่ยนแปลงสภาพภูมิอากาศ กระทรวงทรัพยากรธรรมชาติและสิ่งแวดล้อม และได้มีการเปลี่ยนชื่อกรมส่งเสริมคุณภาพสิ่งแวดล้อมเป็นกรมการเปลี่ยนแปลงสภาพภูมิอากาศและสิ่งแวดล้อม
content: สมควรปรับปรุงการแบ่งส่วนราชการ และหน้าที่และอำนาจของกรมการเปลี่ยนแปลงสภาพภูมิอากาศและสิ่งแวดล้อม กระทรวงทรัพยากรธรรมชาติและสิ่งแวดล้อม เพื่อให้สอดคล้องกับภารกิจด้านการเปลี่ยนแปลงสภาพภูมิอากาศและสิ่งแวดล้อม อันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น
content: จึงจำเป็นต้องออกกฎกระทรวงนี้